Document ID: 31988L0465

31988L0465
L 228/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА КОМИСИЯТА
от 30 юни 1988 година
за привеждане в съответствие с техническия прогрес на Директива 78/764/ЕИО на Съвета за сближаване на законодателствата на държавите-членки относно седалката на водача на колесните селскостопански или горски трактори
(88/465/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 74/150/ЕИО на Съвета от 4 март 1974 г. за сближаването на законодателствата на държавите-членки за типовото одобрение на колесни селскостопански или горски трактори (1), последно изменена с Директива 88/297/ЕИО (2), и по-специално член 11 от нея,
като има предвид, че с оглед на придобития опит и като се отчете текущото състояние на техниката, понастоящем е възможно да се измени класификацията на стандартните трактори, предвидена в Директива 78/764/ЕИО на Съвета (3), последно изменена с Директива 87/354/ЕИО (4), и да се направят известни разпоредби от настоящата директива, по-прецизни и пълни;
като има предвид, че настоящата нова класификация също бе приета от ISO въз основа на резултатите от изследванията, проведени в Европа и в Съединените американски щати;
като има предвид, че мерките, предвидени в настоящата директива, са в съответствие със становището на Комитета за привеждане в съответствие с техническия прогрес на директивите, целящи премахването на техническите бариери за търговията в сектора селскостопански и горски трактори,
ПРИЕ НАСТОЯЩАТА ДИРЕКТИВА:
Член 1
Приложения I и II към Директива 78/764/ЕИО се изменят в съответствие с приложението към настоящата директива.
Член 2
1. Считано от 1 октомври 1988 г. никоя държава-членка не може:
а)
-
да отказва да предоставя типово одобрение на ЕИО по отношение на типа трактор, да издава документа, предвиден в последното тире на член 10, параграф 1 от Директива 74/150/ЕИО, или да предоставя национално типово одобрение, или
-
да забранява пускането в употреба на трактори,
ако седалката на водача на този тип трактор или трактори съответстват на разпоредбите на настоящата директива;
б)
-
да отказва да издава типово одобрение на ЕИО на компонент или национално типово одобрение, по отношение на типа седалка на водача, ако седалките от този тип съответстват на разпоредбите на настоящата директива, или
-
да забранява пускането на пазара на седалки на водача, носещи марката на типово одобрение на ЕИО на компонент, поставена в съответствие с разпоредбите на настоящата директива.
2. Считано от 1 октомври 1989 г. държавите-членки:
а)
-
прекратяват да издават документа, предвиден в последното тире на член 10, параграф 1 от Директива 74/150/ЕИО за тип трактор, при който седалката за водача не съответства на разпоредбите на настоящата директива,
-
могат да отказват да предоставят национално типово одобрение по отношение на тип трактор, при който седалката за водача не съответства на разпоредбите на настоящата директива;
б)
-
прекратяват да издават типово одобрение на ЕИО на компонент по отношение на тип седалка на водача, ако тя не съответства на разпоредбите на настоящата директива,
-
могат да отказват да предоставят национално типово одобрение на компонент по отношение на тип седалка на водача, ако тя не съответства на разпоредбите на настоящата директива.
Член 3
Държавите-членки въвеждат в сила разпоредбите, необходими за да се съобразят с настоящата директива, преди 30 септември 1988 г. Те незабавно информират Комисията за това.
Член 4
Адресати на настоящата директива са държавите-членки.
Съставено в Брюксел на 30 юни 1988 година.

Labels: 8
6